rejauldu/bengali-wikipedia huggingface dataset:
কাজী আজহার আলী (মৃত্যু ১৫ ডিসেম্বর ২০০৯) ছিলেন একজন বাংলাদেশি শিক্ষাবিদ ও সচিব। তিনি বাংলাদেশ ইউনিভার্সিটির প্রতিষ্ঠাতা চেয়ারম্যান ও অবৈতনিক উপাচার্য ছিলেন এবং মোহাম্মদপুর প্রিপারেটরি স্কুল এন্ড কলেজ প্রতিষ্ঠা করেন। ২০০৬ সালে বাংলা একাডেমি তাকে সম্মানসূচক ফেলোশিপ প্রদান করে। তিনি বাংলাদেশ মেডিকেল কলেজের সদস্য ও হার্ট ফাউন্ডেশনের সহ-সভাপতি ছিলেন।   প্রারম্ভিক জীবন  কাজী আজহার বাগেরহাটের ফকিরহাটস্থ সৈয়দ মহল্লায় জন্মগ্রহণ করেন। শিক্ষা জীবনে ঢাকা বিশ্ববিদ্যালয় থেকে স্নাতকোত্তর সম্পন্ন করে ১৯৫৬ সালে শিক্ষকতা পেশায় যোগদান করেন। পরে তিনি কেমব্রিজ বিশ্ববিদ্যালয় এবং হার্ভার্ড থেকে উচ্চতর শিক্ষা গ্রহণ করেন।   কর্মজীবন  কাজী আজহার ১৯৫৮ সালে পাকিস্তান সিভিল সার্ভিসে যোদদান করেন।কাজী আজহার আলী রচিত ইতিহাসের অলিগলি (১৯৯০) গ্রন্থের লেখক পরিচিতি দ্রষ্টব্য কার্মজীবনে তিনি রাজবাড়ী মহকুমা প্রশাসক, কুমিল্লা ও রংপুর জেলার অতিরিক্ত জেলা প্রশাসক, বাংলাদেশ পল্লী উন্নয়ন একাডেমীর মহাপরিচালক, বাংলাদেশ বিদ্যুৎ উন্নয়ন বোর্ড এবং বাংলাদেশ চা বোর্ডের চেয়ারম্যানের দায়িত্বও পালন করেন। ১৯৭১ সালে বাংলাদেশ স্বাধীনতা লাভের পর তিনি বাংলাদেশের পাঁচটি মন্ত্রণালয়ে ভিন্ন ভিন্ন সময় সচিব পদে কর্মরত ছিলেন। ভাষা আন্দোলনসহ বিভিন্ন গণ আন্দোলনে সক্রিয়ভাবে অংশ নেন এবং বাংলাদেশের স্বাধীনতা যুদ্ধেও অবদান রাখেন।   গ্রন্থ  তিনি বেশ কিছু গ্রন্থ রচনা করেন। তার রচিত উল্লেখযোগ্য গ্রন্থের মধ্যে রয়েছে:  স্মৃতির পাতা থেকে  তিনকাল  ইতিহাসের অলিগলি (১৯৯০)  আমার দেখা একুশে  বাংলাদেশে জেলা প্রশাসক  কাজের ফাঁকে ফাঁকে (২০০২)  সেই সব দিনগুলি  ঝড়ো হাওয়ার মাঝে  মুক্তিযুদ্ধে আরেক ফ্রন্ট   মৃত্যু  কাজী আজহার ২০০৯ সালের ১৫ ডিসেম্বর বাংলাদেশ মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন।   তথ্যসূত্র   বিষয়শ্রেণী:২০০৯-এ মৃত্যু বিষয়শ্রেণী:বাগেরহাট জেলার ব্যক্তি বিষয়শ্রেণী:বাংলাদেশী শিক্ষাবিদ বিষয়শ্রেণী:বাংলাদেশের সাবেক সচিব বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:কেমব্রিজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলা একাডেমির সম্মানিত ফেলো
অগগ্য মেধা ক্যায়াং বাংলাদেশের কক্সবাজারে অবস্থিত একটি প্রাচীন বৌদ্ধ মন্দির। এর পেছনে রয়েছে কেন্দ্রীয় মাহাসিং দোগ্রী বৌদ্ধ মন্দির। এটি বাংলাদেশের রাখাইন ও বৌদ্ধ সম্প্রদায়ের সবচেয়ে বৃহৎ, প্রাচীন এবং ঐতিহ্যবাহী ধর্মীয় প্রতিষ্ঠান।বাংলাদেশের বৌদ্ধ বিহার ও ভিক্ষু জীবন, ভিক্ষু সুনীথানন্দ ।   স্থাপত্যরীতি  এখানের ক্যায়াং আরাকানের দামী সেগুন ও লৌহ কাঠ নির্মিত। মন্দির চত্ত্বরের বাম দিকে রয়েছে ৫টি স্মৃতি স্তম্ভ এবং প্রায় ২৫০ বছর বয়সী একটি শিলকড়ই গাছে। স্থানীয় রাখাইনগণ এই শিলকড়ই গাছটিকে বোধি বৃক্ষ রূপে পূজা করেন কারণ এই প্রাচীন বৃক্ষের নিচে সাধনা করে দুজন ভিক্ষু বুদ্ধত্ব লাভ করেছেন। কেন্দ্রীয় বৌদ্ধ মন্দিরের প্রবেশ মুখে ২৫০ বছর পূর্তি উপলক্ষে ১৯৫৬ সালে স্থাপিত একটি স্মৃতি স্তম্ভ রয়েছে। ১৭৯৯ সালে অগগ্য মেধা উই ভিক্ষু কর্তৃক স্থাপিত মূল মন্দিরের ভবনের ডানে চিং ঘর বা সীমা ঘরে অসংখ্য ছোটো মূর্তি সহ বিশাল আকৃতির কয়েকটি মূর্তি। কেন্দ্রীয় মন্দির ঘেঁষে বাম পাশে জয়সুখ ক্যায়াং অবস্থিত। কেন্দ্রীয় বৌদ্ধ বিহারের দক্ষিণ-পূর্ব পাশে অংমাঙ্গালা প্যাগোডা। ২০০ বছর পূর্বে নানফ্রু নামের এক রাখাইন রমনী এই প্যাগোডা প্রতিষ্ঠা করেছিলেন।  তথ্যসূত্র   বিষয়শ্রেণী:বাংলাদেশের বৌদ্ধবিহার
ফিলিস্তিনি ইসলামি জিহাদ বা পিআইজে (: হারাকাতুল–জিহাদ আল-ইসলামি ফি ফিলাস্তিন) হলো একটি ফিলিস্তিনি ইসলামি আধা-সামরিক সংস্থা, যা ১৯৮১ সালে গঠিত হয়। দলটি মুসলিম ব্রাদারহুডের একটি শাখা হিসাবে গঠিত হয়েছিল এবং ধারণা করা হয়, ইরানের ইসলামি বিপ্লব দ্বারা দলটির গঠনতন্ত্র আদর্শিকভাবে প্রভাবিত হয়েছিল। এটি ফিলিস্তিনি বাহিনীর জোটের সদস্য, যা অসলো চুক্তিকে প্রত্যাখ্যান করে এবং এটির উদ্দেশ্য একটি সার্বভৌম ইসলামী ফিলিস্তিনি রাষ্ট্র প্রতিষ্ঠা।BBC  Who are Islamic Jihad? এটি ইসরায়েলের সামরিক ধ্বংসের আহ্বান জানায় এবং ফিলিস্তিনি ভূখণ্ডে একটি দ্বি-রাষ্ট্র সমাধান নীতি প্রত্যাখ্যান করে। দলটির আর্থিক সহায়তা এসেছে মূলত সিরিয়া ও হিজবুল্লাহ থেকে। ২০১৪ সাল থেকে দলটি ইরান থেকে প্রাপ্ত তহবিলের সমর্থনে তার শক্তি ক্রমাগত বৃদ্ধি করেছে বলে অভিযোগ রয়েছে।  দলটির সশস্ত্র শাখা হল আল-কুদস ব্রিগেড ("সারায়া" নামেও পরিচিত)। এটিও ১৯৮১ সালে গঠিত হয়, যা পশ্চিম তীর ও গাজা উপত্যকায় সক্রিয়। পশ্চিম তীরে এর প্রধান ঘাঁটিগুলি হেবরন ও জেনিনে অবস্থিত। এর কার্যক্রমের মধ্যে রয়েছে আত্মঘাতী বোমা বিস্ফোরণ, ইসরায়েলিদের ওপর হামলা এবং ইসরায়েলে রকেট নিক্ষেপ। পিআইজেকে মার্কিন যুক্তরাষ্ট্র, ইউরোপীয় ইউনিয়ন, যুক্তরাজ্য, জাপান, কানাডা, অস্ট্রেলিয়া, নিউজিল্যান্ডSTATEMENT OF CASE TO RENEW THE DESIGNATION OF PALESTINIAN ISLAMIC JIHAD (PIJ) AS A TERRORIST ENTITY , 2013 ও ইসরাইল সন্ত্রাসী সংগঠন হিসেবে ঘোষণা করেছে।Public safety Canada    আরও দেখুন   ইজ্জুদ্দীন আল-কাসসাম ব্রিগেড   অপারেশন তুফান আল আকসা  হামাস  ফাতাহ  তথ্যসূত্র  বিষয়শ্রেণী:ইসলামপন্থী দল বিষয়শ্রেণী:মার্কিন যুক্তরাষ্ট্র কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:যুক্তরাজ্য কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:কানাডা কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:অস্ট্রেলিয়া কর্তৃক সন্ত্রাসী হিসেবে চিহ্নিত সংগঠন বিষয়শ্রেণী:এশিয়া ভিত্তিক সন্ত্রাসী হিসাবে চিহ্নিত সংগঠন বিষয়শ্রেণী:মুসলিম ব্রাদারহুড বিষয়শ্রেণী:১৯৮০-এ এশিয়ায় প্রতিষ্ঠিত বিষয়শ্রেণী:জাপান কর্তৃক সন্ত্রাসী হিসেবে চিহ্নিত সংগঠন
লিলি রানী বিশ্বাস (জন্ম ৫ ডিসেম্বর ১৯৮৯), প্রায়ই শুধু লিলি রানী নামে পরিচিত, ২০০৮-০৯ বাংলাদেশ ক্রিকেট মৌসুম থেকে একজন বাংলাদেশী মহিলা ক্রিকেটার। লিলি রানী ডানহাতি ব্যাটসম্যান এবং ডানহাতি মিডিয়াম ফাস্ট বোলার। তিনি টুয়েন্টি২০ আন্তর্জাতিক-এ বাংলাদেশ জাতীয় মহিলা ক্রিকেট দল এর প্রতিনিধিত্ব করেছেন। ক্লাব ও বিভাগীয় স্তরে তিনি ঢাকা বিভাগের মহিলা, বরিশাল বিভাগ মহিলা, এভি স্পোর্টিং ক্লাব মহিলা, শেখ জামাল ধনমণ্ডি ক্লাব মহিলা ও কলাবাগান ক্রীড়া চক্র নারী দলের হয়ে খেলেছেন।  অক্টোবর ২০১৮-এ, ওয়েস্ট ইন্ডিজের ২০১৮ আইসিসি মহিলা বিশ্ব টুয়েন্টি২০ এর জন্য তিনি বাংলাদেশ দলে ছিলেন। সেইবার বাংলাদেশ দল তাদের প্রথম এশিয়া কাপ চ্যম্পিয়ন ট্রপি অর্জন করে। পরে একই মাসে, ২০১৮ আইসিসি মহিলা টি-টোয়েন্টি বিশ্বকাপের কোয়ালিফায়ার টুর্নামেন্টের জন্য তাকে বাংলাদেশ দল দলে ডাকা হয়।   তথ্যসূত্র   বহিঃসংযোগ    বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী নারী ক্রিকেটার বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার বিষয়শ্রেণী:গোপালগঞ্জ জেলার ব্যক্তি বিষয়শ্রেণী:বাংলাদেশী হিন্দু বিষয়শ্রেণী:ঢাকা বিভাগ থেকে আগত ক্রিকেটার
ক্রেটার জেলা (,  ) হলো ইয়েমেনের এডেন গভর্নরেটের একটি জেলা । এর সরকারী নাম সিরা (আরবি: صيرة Ṣīrah )। এটি শমসান পর্বতের একটি প্রাচীন আগ্নেয়গিরির  গর্তের মধ্যে অবস্থিত। ১৯৯১ সালের আদমশুমারি অনুযায়ী এর জনসংখ্যা ছিল ৭০৩১৯ জন। ২০০৩ সালের হিসাবে এ জেলার জনসংখ্যা ছিল ৭৬৭২৩ জন।    ইতিহাস  ১৯৬৭ সালে ব্রিটিশ শাসনের শেষ দিনগুলিতে ক্রেটার জেলা এডেন শহরের জরুরি অবস্থার কেন্দ্রবিন্দু হয়ে ওঠে। কখনও কখনও শেষ সাম্রাজ্য যুদ্ধ বলা হয়। ২০ জুন সাউথ অ্যারাবিয়ান ফেডারেশন আর্মিতে শত শত সৈন্যের বিদ্রোহের পর সমস্ত ব্রিটিশ বাহিনী ক্রেটার থেকে প্রত্যাহার করা হয়। ক্রেটার আরব যোদ্ধাদের দখলে ছিল।তবে ব্রিটিশ বাহিনী এর দুটি প্রধান প্রবেশপথ বন্ধ করে দেয়। জুলাই মাসে, আর্গিল এবং সাদারল্যান্ড হাইল্যান্ডার্সের লেফটেন্যান্ট কর্নেল কলিন মিচেলের নেতৃত্বে একটি ব্রিটিশ পদাতিক ব্যাটালিয়ন ক্রেটারে প্রবেশ করেন এবং কোনো হতাহতের ঘটনা ছাড়াই রাতারাতি পুরো জেলা দখল করতে সক্ষম হন। তা সত্ত্বেও, ব্রিটিশ প্রধানমন্ত্রী হ্যারল্ড উইলসনের পরিকল্পনার আগে এবং পরবর্তী শাসনব্যবস্থার বিষয়ে কোনো চুক্তি ছাড়াই ব্রিটিশরা  ১৯৬৭ সালের নভেম্বরের শেষের দিকে এডেন ছেড়ে চলে যায়। সাথে সাথে  মারাত্মকভাবে গেরিলা আক্রমণ পুনরায় শুরু হয়। বাম|থাম্ব|210x210পিক্সেল| ১৮৭০-এর দশকের মাঝামাঝি গর্ত।  পর্যটন ক্রেটার জেলায় অনেক গুরুত্বপূর্ণ প্রত্নতাত্ত্বিক স্থান আছে। যুদ্ধে এ পর্যটন নিদর্শনগুলো ক্ষতিগ্রস্ত হয়েছে। এর নিদর্শন লুট করে বিদেশে পাচার করা হয়েছে। ইয়েমেনি সোসাইটি ফর হিস্ট্রি অ্যান্ড আর্কিওলজির সেক্রেটারি-জেনারেল আসমাহান আল-আলাস বলেন, "অবহেলা, অজ্ঞতার কারণে এর ক্ষতি হয়েছে, যা আর ফেরানো যাবে না।" তিনি আরও বলেন, “"ইয়েমেনী সাংস্কৃতিক ঐতিহ্য ও এর পরিচয় রক্ষা ও সংরক্ষণের জন্য সরকারী দৃষ্টিভঙ্গির নবসময় অনুপস্থিতি।” ২০১৫ সালে হুথি বিদ্রোহীরা বেশ কয়েক মাস ধরে এডেনের কিছু অংশ নিয়ন্ত্রণ করে। সরকারপন্থী বাহিনীরা তাদের বিতাড়িত করে। সেই সময়ে অর্থাৎ ১৯১৮ সালে সামরিক জাদুঘরটি একটি স্কুল হিসাবে প্রতিষ্ঠিত হয়েছিল। পরে ১৯৭১ সালে এটিকে যাদুঘরে পরিণত হয়। পরে বোমা হামলায় ধ্বংস হয় এবং শেষ পর্যন্ত লুটপাট হয়।  ভূগোল    জলবায়ু  ক্রেটারের জলবায়ু সারা বছরই সাবট্রপিক্যাল অ্যান্টিসাইক্লোন, বা সাবট্রপিক্যাল হাই, এর ক্রমবর্ধমান বায়ু, উঁচু বিপর্যয় এবং পরিষ্কার আকাশের দ্বারা প্রভাবিত হয়। এই জলবায়ু কোপেন জলবায়ুর শ্রেণিবিভাগের উপপ্রকার হল BWh (ক্রান্তীয় এবং উপক্রান্তীয় মরুভূমি)। Climate Summary for Crater, Yemen   তথ্যসূত্র   বিষয়শ্রেণী:এডেন গভর্নরেটের জেলা
পূর্বালাপ () হল ১৯২৩ সালে মণিশঙ্কর রত্নজি ভট্ট ওরফে কবি কান্তের একটি মরণোত্তর প্রকাশিত কবিতার সংকলন। কান্ট ট্র্যাজেডির গ্রিক ও সংস্কৃত ধারণার মিশ্রণ ঘটিয়ে খণ্ডকাব্যের একটি নতুন রূপ আবিষ্কার করেছেন। কান্ত এই রচনার মাধ্যমে অনেক সাহিত্যিক তাৎপর্যপূর্ণ কবিতা দিয়েছেন যেমন বসন্ত বিজয়, চক্রবকমিথুন, দেবযানী এবং সাগর আনা শশী।   বিষয়বস্তু  থাম্ব| তানে হু জু ছু চন্দ, ১৯০১ সালে কান্তের লেখা পূর্বলাপের একটি কবিতা এই বইয়ের কবিতাগুলি মূলত ব্যক্তিগত জীবন এবং নৈর্ব্যক্তিক সাধনার সংমিশ্রণ নিয়ে সাহিত্য সৃষ্টি করেছেন। বসন্ত বিজয় কবিতাটি মহাভারতের পান্ডুরের মৃত্যুর আগে একটি উল্লেখযোগ্য মুহূর্ত রচিত হয়েছে। এটি তার স্ত্রী মাদ্রীর সাথে অভিশপ্ত পান্ডুর যৌন আকাঙ্ক্ষার কাহিনি বর্ণনা করে যার ফলে তার মৃত্যু হয়েছিল। চক্রবকমিথুন নামে আরেকটি কবিতা চক্রভাকদের একটি জনপ্রিয় পৌরাণিক কাহিনীর উপর ভিত্তি করে লেখা হয়েছে, জোড়া পাখি দুটিকে প্রতি সন্ধ্যায় নিজেদের থেকে বিচ্ছিন্ন হয়ে যেত হতো। আরও কয়েকটি কবিতা আছে, যেমন বিপ্রযোগ, মনোহর মূর্তি এবং আপনী ইঁদুর যা তার স্ত্রীর প্রতি ভালোবাসার তীব্রতা প্রকাশ করে।   তথ্যসূত্র    বহিঃসংযোগ     একতারা ফাউন্ডেশনে পূর্বালাপ   বিষয়শ্রেণী:১৯২৩-এর কবিতা বিষয়শ্রেণী:ভারতীয় কবিতা বিষয়শ্রেণী:গুজরাতি ভাষার বই বিষয়শ্রেণী:গুজরাতি সাহিত্য
ড. মাহবুব সাদিক (জন্ম: ২৫ অক্টোবর ১৯৪৭) বাংলাদেশের একজন কবি, কথাশিল্পী, প্রাবন্ধিক এবং গবেষক। বাংলা কবিতায় বিশেষ অবদানের জন্য তিনি ২০০৮ সালে বাংলা একাডেমি পুরস্কার পান। তিনি ১৯৭১ সালে বাংলাদেশের স্বাধীনতা যুদ্ধে ১১ নম্বর সেক্টরে সশস্ত্র যোদ্ধা হিসেবে অংশগ্রহণ করেন।   জন্ম ও প্রাথমিক জীবন  মাহবুব সাদিক ২৫ অক্টোবর ১৯৪৭ সালে টাঙ্গাইলে আইসড়ায় জন্মগ্রহণ করেন। তার পিতা মোয়াজ্জেম হোসেন খান এবং মাতা হামিদা খান। টাঙ্গাইলের বিন্দুবাসিনী উচ্চ বিদ্যালয় থেকে তিনি মাধ্যমিক ও সা’দত কলেজ থেকে উচ্চমাধ্যমিক পরীক্ষায় উত্তীর্ণ হন। তিনি ঢাকা বিশ্ববিদ্যালয় থেকে বাংলা ভাষা ও সাহিত্যে স্নাতক ও স্নাতকোত্তর ডিগ্রি অর্জন করেন এবং রবীন্দ্রোত্তর আধুনিক কবি বুদ্ধদেব বসুর কবিতা বিষয়ে অর্জন করেন পিএইচ ডি ডিগ্রি।   কর্মজীবন  মাহবুব সাদিক বাংলা ভাষা ও সাহিত্যের শিক্ষক হিসেবে কর্মজীবন শুরু করেন। তিনি বিভিন্ন সরকারি কলেজে তিনি দীর্ঘদিন পাঠদান করেছেন। তিনটি সরকারি কলেজে তিনি পালন করেছেন অধ্যক্ষের দায়িত্ব। ২০০৪ সালে তিনি সা’দত সরকারি কলেজের অধ্যক্ষ হিসেবে অবসর গ্রহণ করেন।   রাজনৈতিক জীবন  মাহবুব সাদিক প্রথম জীবনে ছাত্ররাজনীতির সঙ্গে যুক্ত হন। কলেজ জীবন থেকেই তিনি আইয়ুব-বিরোধী আন্দোলনে সক্রিয়ভাবে অংশ নেন। ঊনসত্তরের গণ-আন্দেলনে তিনি ঢাকা বিশ্ববিদ্যালয়ে সক্রিয় ভূমিকা পালন করেন। তিনি মুক্তিযুদ্ধে অংশগ্রহণ করে ১১ নম্বর সেক্টরে টাঙ্গাইল অঞ্চলে তিনি যুদ্ধ করেছেন।   গ্রন্থ  মাহবুব সাদিক রচিত গ্রন্থসংখ্যা প্রায় চল্লিশ। শিশু ও কিশোর সাহিত্যেও তিনি কাজ করেছেন। জাতীয় শিক্ষাক্রম এবং পাঠ্যপুস্তক বোর্ডের জন্য তিনি বই লিখেছেন, সম্পাদনা করেছেন। তার উল্লেখযোগ্য প্রকাশিত গ্রন্থের মধ্যে রয়েছে:-   কবিতায় মিথ এবং অন্যান্য প্রসঙ্গ  জীবনানন্দ কবিতার নান্দনিকতা  শামসুর রাহমান : উত্তর উপনিবেশিক কবি   পুরস্কার ও সম্মাননা    বাংলা একাডেমী সাহিত্য পুরস্কার (২০০৮)  আলাওল পুরস্কার,   ভাসানী পদক,   টাঙ্গাইল সাহিত্য সংসদ পুরস্কার,   মুক্তিযোদ্ধা লেখক পুরস্কার,   খালেদ মোশাররফ স্মৃতি পুরস্কার  হাসান হাফিজুর রহমান স্মৃতিপদক  কবিকুঞ্জ পদক   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪৭-এ জন্ম বিষয়শ্রেণী:বাংলাদেশী কবি বিষয়শ্রেণী:বাংলাদেশী প্রাবন্ধিক বিষয়শ্রেণী:বাংলাদেশী গবেষক বিষয়শ্রেণী:বাংলাদেশী সাহিত্যিক বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:টাঙ্গাইল জেলার ব্যক্তি বিষয়শ্রেণী:বাঙালি লেখক
২০২৪-এ মহাকাশ যাত্রাতে টানা চতুর্থ বছরের জন্য পৃথিবীর কক্ষপথে উৎক্ষেপণের প্রচেষ্টা এবং সফল উৎক্ষেপণের নতুন বিশ্বরেকর্ড স্থাপিত হয়। এ বছর ভালকান সেন্টর (Vulcan Centaur), গ্র্যাভিটি-১ (Gravity-1), আরিয়ান ৬ (Ariane 6; আংশিকভাবে সফল) রকেটগুলির সফল প্রথম উৎক্ষেপণ সম্পন্ন হয়। এছাড়া স্পেসএক্স কোম্পানির স্টারশিপ মহাকাশযানগুলির একাধিক বিকাশমূলক উৎক্ষেপণও উল্লেখ্য, যার মধ্যে ৫নং উড়ানে প্রথমবারের মতো অবতরণের ঘটনাটি অন্তর্ভুক্ত। উপরন্তু ২০২৪ সালের এপ্রিল মাসে ডেল্টা রকেট পরিবারের  ডেল্টা ৪ হেভি রকেটের চূড়ান্ত উৎক্ষেপণ সম্পন্ন হয়। ২০২৪ সালের মে মাসে  চীন ছাং-ও ৬ মহাকাশযানটি উৎক্ষেপণ করে, যা চাঁদের দূরবর্তী পার্শ্ব থাকে নমুনা ফেরত আনা ইতিহাসের সর্বপ্রথম অভিযান। ২০২৪ সালের সেপ্টেম্বর বাসে পোলারিস ডন অভিযানটিতে ইতিহাসে প্রথমবারের মতো বাণিজ্যিক উদ্যোগে মহাকাশে হাঁটার কাজটি সফলভাবে পরিচালনা করা হয়।  জাতীয় পর্যায়ের অন্যান্য বৈজ্ঞানিক মহাকাশ অভিযানগুলির মধ্যে মার্কিন মহাকাশ সংস্থা নাসার ইউরোপা ক্লিপার মহাকাশ সন্ধানী ও ইউরোপীয় মহাকাশ সংস্থার হেরা মহাকাশ সন্ধানী ২০২৪ সালের অক্টোবর মাসে উৎক্ষিপ্ত হয়। নাসা-র ইনজেনুইটি হেলিকপ্টারটি ৭২তম উড়ানের সময় ঘূর্ণমান পাখার ফলাতে ক্ষতির শিকার হলে জানুয়ারি মাসে সেটির কার্যকলাপ বন্ধ করে দেয়া হয়। ২০২৪ সালে একাধিকবার চাঁদে অবতরণের প্রচেষ্টা চালানো হয়। জাক্সা-র স্মার্ট ল্যান্ডার ফর ইনভেস্টিগেটিং মুন বা সংক্ষেপে স্লিম ("চাঁদে তদন্তের জন্য বুদ্ধিমান অবতরণ যান") এবং ইন্টুইটিভ মেশিনস-এর আইএম-১ চন্দ্রপৃষ্ঠে কোমল অবতরণে সক্ষম হলেও অবতরণের শেষ মুহূর্তে গিয়ে উলটে যায়।  ২০২৪ সালে দুইটি মানববাহী মহাকাশ বিরতিকেন্দ্র (মহাকাশ স্টেশন) সক্রিয় ছিল; এগুলি হল আন্তর্জাতিক মহাকাশ স্টেশন ও চীনের থিয়েনকুং মহাকাশ স্টেশন। মানববাহী অভিযানের মধ্যে ৭০নং যাত্রা, ৭১নং যাত্রা ও ৭২নং যাত্রা গুলি আন্তর্জাতিক মহাকাশ স্টেশন পরিদর্শন করে। অন্যদিকে শেনচৌ ১৮ ও শেনচৌ ১৯ থিয়েনকুং মহাকাশ স্টেশন পরিদর্শন করে। এছাড়া আন্তর্জাতিক মহাকাশ স্টেশন অ্যাগজিওম ৩নং অভিযান-এর বেসরকারি যাত্রীদের স্বাগত জানায়।  ২০২৪ সালে অ্যাগজিওম ৩নং অভিযানের একজন মানব যাত্রী হিসেবে আলপের গেজেরাভচি প্রথম তুর্কি মহাকাশচারীতে পরিণত হন। বেলারুসও স্বাধীনতার পরে তাদের প্রথম মহাকাশচারীকে সয়ুজ এমএস-২৫ মহাকাশযানে করে মহাকাশে প্রেরণ করে, যিনি হলেন মারিনা ভাসিলেউস্কায়া। তবে এর আগে  পিওতর ক্লিমুক, ভ্লাদিমির কোভালিওনোক ও ওলেগ নোভিৎস্কি বেলারুশ-বংশোদ্ভূত রুশ বা সোভিয়েত হিসেবে মহাকাশ যাত্রা সম্পাদন করেছিলেন। উপরন্তু ব্রিটিশ নাগরিক নিকোলিনা এলরিক প্রথম নৃগোষ্ঠীয় সিঙ্গাপুরীয় হিসেবে মহাকাশে পৌঁছান, যখন তিনি ব্লু অরিজিন এনএস-২৬ মহাকাশযানে চড়ে ২০২৪ সালের ২৯শে আগস্ট কার্মান রেখা অতিক্রম করেন।  তথ্যসূত্র  বিষয়শ্রেণী:২০২৪-এ মহাকাশ যাত্রা বিষয়শ্রেণী:বছর অনুযায়ী মহাকাশ যাত্রা বিষয়শ্রেণী:২০২৪-সম্পর্কিত তালিকা
ওদাথিল পল্লী (ওদাথিল মসজিদ) দক্ষিন ভারতের কেরালা রাজ্যের অন্তর্গত তালসেরি শহরে অবস্থিত ২০০ বছর পুরানো একটি মসজিদ। মসজিদটি ১৮০৬ সালে প্রতিষ্ঠা করা হয়েছিল।   ইতিহাস  তালসেরির বুকে ২০০ বছরের পুরানো ওদাথিল পল্লী এবং বাগান মসজিদ অবস্থিত। বর্তমানে যেখানে ওদাথিল মসজিদ অবস্থিত সেখানে এক সময় ডাচদের আঁখ চাষের জমি ছিল। জমিটি ব্রিটিশদের হস্তগত হলে ব্রিটিশ ইস্ট ইন্ডিয়া কোম্পানি এর মালিক হয়।  একজন মুসলিম কেরল অধিবাসী মুসাকাকা ছিলেন ব্রিটিশ ইস্টি ইন্ডিয়া কোম্পানির ঠিকাদার। তিনি তালসেরির কেয়ি পরিবারের সদস্য ছিলেন। কেয়িরা ছিল সেসময়ের বিশিষ্ট ব্যবসায়ী।  মুসাকাকা বেশ সৎ ও বিশ্বস্ত মানুষ হিসেবে পরিচিত ছিলেন। তাই ইস্টি ইন্ডিয়া কোম্পানি তাকে আনুগত্যের জন্য পুরস্কৃত করতে চেয়েছিল। তার ব্যক্তিগত অনুরোধে তাই ডাচদের উল্লিখিত এই জমিটি লিখে দেওয়া হয়। মুসাকাকা জমিটি অল্প দামে কিনে নেন, কারণ তিনি বিনামুল্যে জমিটি গ্রহন করতে চাননি।   শব্দতত্ত্ব  তিনি তালসেরিতে 'কারিমবিন-ওদাম' (আঁখের ক্ষেত)-এ একটি সুন্দর মসজিদ নির্মাণ করেছিলেন যেটি প্রথমে ডাচদের হাতে ছিল পরবর্তীকালে যা হাত বদল হয়ে ব্রিটিশদের মালিকানায় চলে আসে। মালয় ভাষায় ওদাম শব্দের অর্থ 'বাগান'। যেহেতু মসজিদটি একটি ওদামে নির্মিত হয়েছিল তাই মসজিদটির নাম হয় 'ওদাথিল পল্লী', যার অর্থ হল ওদামের মসজিদ। মসজিদটিতে ছিল কপারের তৈরি ছাদ এবং সোনালি গম্বুজ, ব্রাহ্মণ ঐতিহ্যে বর্ণিত দৃষ্টিনন্দন বৈশিষ্ট্যে ভরপুর নকশা। মসজিদটির গম্বুজ নির্মাণ নিয়ে একটি বিরোধিতার জন্ম হয়েছিল। সেসময় শুধুমাত্র মন্দিরের উপর গম্বুজ বসানোর রেওয়াজ ছিল। তা সত্ত্বেও জামরিন (কালিকোটের রাজা) গম্বুজ ও মিনার তৈরির দ্রুত অনুমতি প্রদান করেন। এই অনুমোদন তৎকালীন কেরালা শাসকদের আলোকিত সহনশীলতা ও সাম্প্রদায়িক সম্প্রীতির বৈশিষ্ট্যের প্রতিনিধিত্ব করে। যেকোনো মুসলিম এই মসজিদে নামাজ পড়তে পারে। তবে মসজিদের পাশে যে কবরস্থান আছে, সেখানে কেবলমাত্র কেয়ি পরিবারের আত্নিয়দের কবরস্থ করা যায়।   বৈশিষ্ট্য  ওদাথিল পল্লী হলো এমন একটি জায়গা যা দেখতে পর্যটক ও ভ্রমণকারীরা আসেন। কেরালা স্থাপত্য কলা ও তালসেরির একেবারে মাঝে অবস্থিতি মসজিদটির অন্যতম বৈশিষ্ট্য। ছাদের মুকুটটি স্বর্ণের তৈরি। মসজিদটিতে এখনও নামাজ আদায় করা হয়। মসজিদটির তিনটি প্রধান প্রবেশদ্বার আছে। প্রথমটি হলো সদর তোরণ, যেটি তালসেরি বাস স্ট্যান্ডের কাছে। দ্বিতীয়টি হল লোগান সড়কের পাশে এবং তৃতীয় প্রবেশদ্বারটি ভবনের পেছনের উঠোন দিয়ে যেটি ওভি সড়কের সাথে লাগোয়া।   আরও দেখুন    তালসেরি  বিষয়শ্রেণী:কেরলের মসজিদ
রণচাতুরি (ইংরেজি: Military tactics) যুদ্ধক্ষেত্রে বা তার কাছাকাছি সামরিক বাহিনীকে সংগঠিত ও নিয়োগ করার শিল্পকে বুঝায়। এগুলো যুদ্ধক্ষেত্রের চারটি কৌশলগত কাজের প্রয়োগের সাথে ঘনিষ্ঠভাবে সম্পর্কিত - অস্ত্রশক্তি, গতিশীলতা, সুরক্ষা বা নিরাপত্তা এবং শক অ্যাকশন । রণচাতুরি হল কমান্ড এবং কন্ট্রোল এবং লজিস্টিক থেকে একটি পৃথক ফাংশন। সমসাময়িক সামরিক বিজ্ঞানে, রণচাতুরি হল যুদ্ধের তিনটি স্তরের মধ্যে সর্বনিম্ন, উচ্চতর স্তরগুলি হল কৌশলগত এবং অপারেশনাল স্তর। ইতিহাস জুড়ে, চারটি কৌশলগত কাজের মধ্যে একটি পরিবর্তনশীল ভারসাম্য দেখা যায়। সাধারণত সামরিক প্রযুক্তির প্রয়োগের উপর ভিত্তি করে এক বা একাধিক কৌশলগত কাজ একটি নির্দিষ্ট সময়ের জন্য প্রভাবশালী হয়ে থাকে, এবং এরসাথে যুদ্ধক্ষেত্রে নিয়োজিত সংশ্লিষ্ট সমরাঙ্গ, যেমন পদাতিক বাহিনী, আর্টিলারি, অশ্বারোহী বা ট্যাংক এতে প্রভাব ফেলে।     তথ্যসূত্র   বিষয়শ্রেণী:রণচাতুরি
মিনহি ওয়াং হলো ডেভিড শিহ-মিং ইয়াও (জন্ম ১৯৮৪ বা ১৯৮৫)-এর মঞ্চ নাম। তিনি একজন অস্ট্রেলিয়ান ড্র্যাগ পারফর্মার এবং মডেল, যিনি কানাডাস ড্র্যাগ রেস-এর পঞ্চম আসরে প্রতিযোগিতা করার জন্য সর্বাধিক পরিচিত।   পেশাজীবন  মিনহি ওয়াং হলো মিং ইয়াও-এর ড্র্যাগ ব্যক্তিত্ব। মিনহি ওয়াং কানাডাস ড্র্যাগ রেস-এর পঞ্চম আসরে অংশ নিয়েছিলেন। এর পূর্বে, ইয়াও অনুষ্ঠানের প্রথম মৌসুমে পিট ক্রুর সদস্য হিসেবে উপস্থিত হয়েছিলেন।  ড্র্যাগ রেস স্পেন -এর মেগুই ইয়েলোর পর ইয়াও ছিলেন দ্বিতীয় পিট ক্রু সদস্য যিনি ড্র্যাগ রেস ফ্র্যাঞ্চাইজিতে প্রতিযোগী হিসেবে প্রতিদ্বন্দ্বিতা করেছেন।   কানাডাস ড্র্যাগ রেস এ মিনহি ওয়াং চতুর্থ পর্বের মূল চ্যালেঞ্জ জয়লাভ করেন, যেখানে প্রতিযোগীদের পোশাক ডিজাইন করতে বলা হয়েছিল।   ড্র্যাগ জগতের বাইরে, ইয়াও একজন মডেল এবং ইনফ্লুয়েন্সার।   ড্র্যাগ নামের উৎস ইয়াও-এর মতে, তিনি একটি জুতসই ড্র্যাগ নাম খুঁজছিলেন যা তার আসল নামের সাথে সাদৃশ্যপূর্ণ এবং তাতে একটি এশিয়ান গন্ধ থাকবে। অস্ট্রেলিয়ায় বসবাসকারী একজন এশিয়ান ব্যক্তি হিসাবে, বর্ণবাদের অভিজ্ঞতা তাকে এশিয়ান পুরুষদের ছোট লিঙ্গ (মিনি ওয়াং) থাকার একটি বর্ণবাদী ধারণাকে তার ড্র্যাগ ব্যক্তিত্বে রূপান্তরিত করতে অনুপ্রাণিত করেছিল।   ব্যক্তিগত জীবন  মূলত পার্থের বাসিন্দা হলেও, ইয়াও বর্তমানে টরন্টোতে বাস করেন।    ফিল্মোগ্রাফি   কানাডাস ড্র্যাগ রেস (মৌসুম ১; ২০২০);পিট ক্রুর অংশ হিসেবে   কানাডাস ড্র্যাগ রেস ( মৌসুম ৫ ; ২০২৪)   আরও দেখুন   ড্র্যাগ কুইনদের তালিকা  টরন্টোর ব্যক্তিদের তালিকা   তথ্যসূত্র   বিষয়শ্রেণী:জীবিত ব্যক্তি
কোহিনূর (;  "আলোর পাহাড়") বা কোহ-ই-নূর হলো বিশ্বের অন্যতম বৃহৎ কাটা হীরা, যার ওজন প্রায় ১০৮.৯৩ ক্যারেট। বর্তমানে এটি ব্রিটিশ রাণীর মুকুটে শোভা পাচ্ছে। এটি বিভিন্ন রাজা বাদশাহ ও শাসকের হাত ঘুরে এখন স্থান পেয়েছে টাওয়ার অফ লন্ডনে।  ইতিহাস  এর ইতিহাসের সূচনা ১৩০৪ খ্রিস্টাব্দে। ষোড়শ শতাব্দীতে কোহিনূর মালওয়ার রাজাদের অধিকারে ছিল এবং পরবর্তীকালে তা মোগল সম্রাটদের হাতে আসে এবং সম্রাট শাহজাহান নির্মিত ময়ূর সিংহাসনের শোভা বর্ধন করে। মোগল সাম্রাজ্য যখন বিক্ষিপ্ত ও ধ্বংসের দ্বারপ্রান্তে তখন নাদির শাহকে আমন্ত্রণ জানানো হয় মুসলিম শাসনের গৌরবোজ্জ্বল দিন ফিরিয়ে আনতে সহায়তা করতে। কিন্তু তাকে প্রতিশ্রুত অর্থ না দিয়ে প্রতারণার আশ্রয় নেয়া হয়। কৌশলে তিনি মোগলদের কাছ থেকে কোহিনূর উদ্ধার করে নিয়ে যান ইরানে। কোহিনূর নামটিও নাদির শাহের দেয়া। নাদির শাহ নিহত হবার পর কোহিনূর আসে আফগানিস্তান সম্রাট হুমায়ুনের পুত্রের কাছে।  শিখ কর্তৃক অধিগ্রহণ পাঞ্জাবের মহারাজা রণজিৎ সিং আফগান শাসকের নিকট থেকে কোহিনূর হীরা পেয়েছিলেন। তিনি তা উইল করে পুরীর জগন্নাথ মন্দিরকে দিয়ে যান।  ব্রিটিশ কর্তৃক অধিগ্রহণ দ্বিতীয় ব্রিটিশ-শিখ যুদ্ধের পর শিখদের হারিয়ে ব্রিটিশরা শিখ সাম্রাজ্য দখল করে। তার জন্য লর্ড ডালহৌসি লাহৌরের শেষ চুক্তি তৈরি করেন। সেই চুক্তিতেই কোহিনূর সহ মহারাজার যাবতীয় সম্পদ ইংরেজদের রাজ্য ইংল্যান্ডের মহারানি ভিক্টোরিয়াকে সমর্পণের কথা বলা হয়েছিল।  উত্তরসূরি দলীপ সিংহ ১৮৫০ খ্রিস্টাব্দে ইস্ট ইন্ডিয়া কোম্পানির হাতে এ’টি তুলে দেন। শেষ পর্যন্ত সেটি আনুষ্ঠানিকভাবে ১৮৫০ খ্রিস্টাব্দে তুলে দেন রাণী ভিক্টোরিয়ার হাতে। ১০৮.৯৩ ক্যারেট ওজনবিশিষ্ট কোহিনূর প্রথমে রাণী ভিক্টোরিয়া ব্যবহার করতেন তার হাতে। এরপর সেটি স্থান পায় ব্রিটিশ মুকূটে।  মালিকানা বিরোধ ১৮৫০-এ দলীপ সিংহ ছিলেন নাবালক। অনেকেই প্রশ্ন তুলেছেন, নাবালক রাজাকে চাপ দিয়ে কোহিনূর নেওয়া হয় এবং সেই যুক্তিতেই ১৯৪৭ খ্রিস্টাব্দে স্বাধীনতার সময় এবং তার পরে ১৯৫৩ খ্রিস্টাব্দেও বর্তমান মহারাণী দ্বিতীয় এলিজাবেথের রাজ্যাভিষেকের সময় কোহিনূর প্রত্যর্পণের দাবি তুলেছে ভারত। কিন্তু চুক্তির প্রসঙ্গ তুলে তা খারিজ করে দিয়েছে ব্রিটিশ সরকার।  কোহিনূরের মালিকানা নিয়ে আশির দশকেও বিতর্কের সৃষ্টি হয়েছিল। ইরান, ভারত, পাকিস্তান, আফগানিস্তান, এমনকি বাংলাদেশ পর্যন্ত এর সত্ত্ব দাবি করেছিল। তবে ব্রিটিশ সরকার সব দাবিই প্রত্যাখ্যান করেছে এবং এসকল দাবী অযৌক্তিক বলে আখ্যায়িত করেছে।   অভিশাপ  কথিত আছে, কোহিনূর নামক এই হীরাটি "অভিশপ্ত"। প্রতিবারই এই হীরাটির মালিকরা কোনো না কোনো কারণে করুণ পরিণতির শিকার হয়েছিলেন। এর কারণ হিসাবে এই অভিশাপকে চিহ্নিত করা হয়েছে। ব্রিটিশ রাজপরিবারের এই হীরাটির মালিকানা প্রাপ্তির পর তৎকালীন রাণী ভিক্টোরিয়া একটি আইন জারির মাধ্যমে এটা ঘোষণা করেছিলেন যে শুধুমাত্র রাজপরিবারের রাণীরাই এই হীরাটি তাদের মুকুটে ব্যবহার করতে পারবেন, রাজারা নয়। কারণ ব্রিটিশদের হাতে আসার পূর্বে এই হীরাটির সকল মালিকরাই ছিল রাজা না হয় সম্রাট, তথাকথিত অভিশাপের শিকার তারাই হয়েছিল বলে মনে করা হয়। তথ্যসূত্র  বহিঃসংযোগ     The Koh-i-Noor Diamond at h2g2  Anna Malecka, ' Sisterhood of diamonds; Darya-ye Nur and Kuh-e Nur' in: "Darya-ye Nur: History and Myth of a Crown Jewel of Iran", Iranian Studies vol. 51 (2018), http://dx.doi.org/10.1080/00210862.2017.1362952  বিষয়শ্রেণী:বিখ্যাত হীরা বিষয়শ্রেণী:ভারতবর্ষে ব্রিটিশ শাসন বিষয়শ্রেণী:ফারসি শব্দ ও শব্দসমষ্টি বিষয়শ্রেণী:মুঘল সাম্রাজ্যের রত্ন বিষয়শ্রেণী:১৭৩৯-এ এশিয়া বিষয়শ্রেণী:অন্ধ্রপ্রদেশের ইতিহাস বিষয়শ্রেণী:ভারতের ইতিহাস